Maní

Maní estas vilaĝo en Jukatanio, Meksiko.

 Situo 
Maní troviĝas ĉirkaŭ 100 km sudoriente de la ĉefurbo Merida kaj 16 km oriente de Ticul.

 Historio 
Dum la lastaj 4000 jaroj oni daŭre loĝis en Maní. Dum la mezamerika postklasika erao Mani estis la sidejo de la majaa dinastio Tutul Xiu. Ili translokis la ĉefurbon al Uxmal dum la 13-a jarcento. Post la falo de Mayapan en 1441 Xiu estis la plej granda potenco en la oriento de Jukatano. Oni festis tiun okazon en jara evento dediĉita al la dio Kvecalkoatlo.

Post alveno de la hispanoj la Xiu de Mani aliĝis al ili kaj helpis ilin dum la konkero.

En julio 1562 la unua episkopo de Jukatano, Diego de Landa, bruligis grandan nombron de kodeksoj kaj majaaj disimboloj, pretekstante ke ili enhavis nur "mensogojn de la diablo".

 Nuntempe 
En la centro de la vilaĝo troviĝas la iama franciskana monaĥejo San Miguel Arcángel, fondita en 1549. Ĝi estis konstruita de ŝtonoj devenaj el antaŭkolumbaj majaaj konstruaĵoj. Ene ekzistas ankoraŭ la malnovajn freskojn el la kolonia epoko.

Ĉirkaŭ Maní oni kreskigas ĉefe sisalon, maizon, fruktojn kaj bredas brutojn. En la urbeto oni fabrikas hamakojn.

De la 15-a ĝis la 24-a de aŭgusto ĉiujare estas organizita festivalo dediĉita al Maria. La 3-an de januaro oni festas la virgulinon de Candelaria.

 Fotogalerio 

 Vidu ankaŭ 
 Majaoj
 Listo de majaaj ruinoj

 Eksteraj ligiloj 
 retejo de Mani (hispane)

Kategorio:Meksiko
Kategorio:Majaaj ruinoj en Meksiko